sukhrobnurali/uzbek-legal-corpus huggingface dataset:
Toshkent Islom universiteti maslahat kengashini tuzish toʻgʻrisida
(order, 1999-06-07)

Toshkent islom universitetining faoliyatini takomillashtirish, yurtimizdagi va xorijdagi diniy tashkilotlar, tadqiqot va taʼlim muassasalari bilan hamkorlik qilish, zamonaviy fikrlovchi hamda diniy ilmga ega mutaxassislar tayyorlash, Universitet, Islom tadqiqotlar markazi, akademik litsey faoliyati siyosatini shakllantirishda tavsiyalar berish maqsadida: 1. Toshkent islom universiteti Maslahat kengashi tuzilsin va uning tarkibi ilovadagi roʻyxatga binoan tasdiqlansin. Maslahat kengashi raisi etib Oʻzbekiston Respublikasi Prezidentining Davlat maslahatchisi A. Mansurov tayinlansin. Maslahat kengashining tavsiyalari Universitet oʻquv va ilmiy-tadqiqot faoliyatini amalga oshirishda muvofiqlashtiruvchi va uygʻunlashtiruvchi mohiyatga egaligi belgilansin. 2. Maslahat kengashining maqsad va vazifalari quyidagilar etib belgilansin: — islom universiteti talabalarini Vatanimiz mustaqilligiga sadoqatli va fidokor, boy madaniy va maʼnaviy merosimizni chuqur oʻrgangan, zamonaviy texnologiyalar va taʼlim uslublari asosida dunyoviy hamda diniy ilmlarni uygʻun ravishda oʻzlashtirgan yetuk mutaxassislar tayyorlashda tavsiyalar berish; — jahondagi nufuzli ilmiy-tadqiqot markazlarining va oliy taʼlim muassasalarining tajribasini atroflicha oʻrganish, tahlil etish hamda diniy tashkilotlar bilan aloqa oʻrnatish va bogʻlash asosida universitet oʻquv-tarbiya jarayoni sifatini zamonaviy talablar darajasida tashkil etish, millatimizning buyuk ilmiy, maʼnaviy qadriyatlari asosida yetuk islomshunos mutaxassis kadrlar tayyorlashni taʼminlash; — homiylarni, shu jumladan xorijiy sarmoyalarni jalb etish, yetakchi tadqiqot va taʼlim markazlarining oʻqitish uslubiyati, taʼlimni tashkil etish tajribasini yaqindan oʻrganish va Kadrlar tayyorlash boʻyicha Milliy dasturga mos ravishda tatbiq etish hamda xorijdan sohaning yetuk mutaxassislarini taʼlim va tadqiqotlar jarayoniga taklif etishda tavsiyalar berish; — dunyoviy va diniy fanlarning uygʻunligini taʼminlash asosida oʻquv dasturlarini muvofiqlashtirish, darsliklar tayyorlash hamda oʻquv jarayoni oldiga qoʻyilgan vazifalarni har tomonlama takomillashtirishda Universitet Ilmiy kengashiga tavsiyalar berish; — Universitet va uning huzuridagi Islom tadqiqotlar markazi, akademik litseyda olib boriladigan ilmiy-uslubiy tadqiqotlar yoʻnalishi va mavzulari boʻyicha hamda Manbalar xazinasini tashkil etishda tavsiyalar berish; — Universitetning maqsad va vazifalarini amalga oshirishda keng jamoatchilik bilan aloqa bogʻlash, bu borada omma afkorini shakllantirish va faoliyatiga koʻmaklashish. 3. Oʻzbekiston Respublikasi Prezidentining “Toshkent islom universitetini tashkil etish toʻgʻrisida”gi 1999-yil 7-aprel Farmoni hamda “Toshkent islom universiteti faoliyatini tashkil etish toʻgʻrisida”gi 1999-yil 6-maydagi Vazirlar Mahkamasining qarori asosida Universitet Maslahat kengashining Nizomi ishlab chiqilsin va 10 kun muddatda Vazirlar Mahkamasiga tasdiqlash uchun kiritilsin. Belgilab qoʻyilsinki, Toshkent islom universitetining Maslahat kengashi jamoatchilik asosida faoliyat yuritadi.
A. S. Pushkin tavalludining 200 yilligini nishonlash toʻgʻrisida
(resolution, 2021-02-22)

Rus shoiri Aleksandr Sergeyevich Pushkinning jahon madaniyati rivojiga qoʻshgan buyuk hissasini nazarda tutib, Vazirlar Mahkamasi qaror qiladi: 1. Oʻzbekiston Fanlar akademiyasi va ijodiy uyushmalarning A. S. Pushkin tavalludining 200 yilligiga bagʻishlab 1999-yil iyun oyida yubiley tadbirlari oʻtkazish haqidagi taklifi qabul qilinsin. 2. Yubiley tadbirlariga tayyorgarlik koʻrish va uni oʻtkazish boʻyicha tashkiliy qoʻmita tarkibi ilovaga muvofiq tasdiqlansin. 3. Fanlar akademiyasi Madaniyat ishlari vazirligi, Yozuvchilar uyushmasi, Baynalmilal madaniy markazi, “Maʼnaviyat va maʼrifat” jamoatchilik markazi bilan birga A. S. Pushkin yubileyiga bagʻishlangan ilmiy-amaliy konferensiya oʻtkazsin. 4. Toshkent shahar hokimligi tashkiliy qoʻmita bilan birgalikda yubileyni oʻtkazish bilan bogʻliq tadbirlar rejasini ishlab chiqsin. 5. Oʻzbekiston davlat matbuot qoʻmitasi A. S. Pushkinning bir jildli asarlar toʻplamini nashr etishni taʼminlasin. 6. Ommaviy axborot vositalariga A. S. Pushkin yubileyiga tayyorgarlik koʻrish va uni oʻtkazishni keng yoritish tavsiya etilsin. 7. Mazkur qaror ijrosini nazorat qilish Oʻzbekiston Respublikasi Bosh vazirining oʻrinbosari H. S. Karomatov zimmasiga yuklansin.
PREZIDENT KUBOGI UChUN HAR YILGI TENNIS TURNIRI BUDJETINI MABLAGʻ BILAN TAʼMINLAShDA QATNAShUVChI HOMIYLARNI SOLIQLARDAN OZOD QILISh TOʻGʻRISIDA
(resolution, 2009-06-17)

Vatanimiz tennisini rivojlantirish, uning xalqaro maydondagi obroʻ-eʼtiborini mustahkamlash va vazirliklar, idoralar, birlashmalar, korxonalar, tashkilotlar hamda fuqarolarning har yili oʻtkaziladigan Prezident kubogi tennis turnirida homiy sifatida qatnashishini ragʻbatlantirish maqsadida Vazirlar Mahkamasi qaror qiladi: 1. Belgilansinki, mulkchilik shakllaridan qatʼi nazar, yuridik shaxslarning, shu jumladan xorijiy yuridik shaxslarning, shuningdek jismoniy shaxslarning har yilgi Prezident kubogi tennis turnirini mablagʻ bilan taʼminlashga yoʻnaltirilgan mablagʻlari foyda (daromad)ga soliq solinadigan bazadan chiqarib tashlanadi. 2. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
NAVOIY VILOYaTI NAVOIY ShAHRI TARKIBIDA KARMANA TUMANINI TAShKIL ETISh TOʻGʻRISIDA
(decree, 2003-12-25)

Navoiy tumani tarkibidagi Karmana shahrining qadimiy shuhratini tiklash, tarixiy obidalarini qayta taʼmirlash imkoniyatini kengaytirish, madaniy-maishiy, iqtisodiy salohiyatini yuksaltirish, ijtimoiy infratuzilmasini rivojlantirish maqsadida, shuningdek, uning amalda Navoiy shahri hududi bilan tutashib ketganligidan kelib chiqib hamda mahalliy aholining xohish-istagini inobatga olib: 1. Navoiy viloyati hokimligining Navoiy shahri tarkibida Karmana tumanini tuzish toʻgʻrisidagi iltimosi qondirilsin. 2. Belgilab qoʻyilsinki, Navoiy shahri va Navoiy tumani chegaralari Karmana shahrining hozirgi hududi hamda Navoiy shahrining bir qismi negizida Karmana tumani tashkil etilganligini hisobga olgan holda oʻzgartiriladi. 3. Navoiy shahri va Navoiy tumanining chegaralarini oʻzgartirish, Karmana tumanini tashkil qilish Oʻzbekiston Respublikasi Konstitutsiyasining 78-moddasi 23-bandiga muvofiq Oliy Majlisga kiritilsin. 4. Navoiy shahrining Karmana tumanini tuzish tadbiriga bogʻliq masalalar bilan shugʻullanuvchi Respublika komissiyasi ilovaga* muvofiq tuzilsin. 5. Respublika komissiyasi: — Oʻzbekiston Respublikasi Davlat arxitektura va qurilish qoʻmitasi bilan birgalikda joriy yil oxirigacha Navoiy shahri tarkibida Karmana tumani tashkil etilganini hisobga olgan holda Navoiy shahrini kelgusida rivojlantirish bosh rejasiga tuzatishlar kiritsin; — Navoiy viloyati hokimligi, Oʻzbekiston Respublikasi Kommunal xizmat koʻrsatish vazirligi, “Qizilqumnodirmetalloltin” konserni bilan birgalikda Navoiy shahrining suv, elektr taʼminoti, kanalizatsiya hamda markazlashtirilgan issiqlik taʼminoti yagona tarmogʻini qayta taʼmirlash va shakllantirish tadbirlarini Karmana tumani tashkil etilganini hisobga olgan holda bir oy muddatda ishlab chiqsin va tasdiqlasin; — Navoiy viloyati hokimligi, Oʻzbekiston Respublikasi Makroiqtisodiyot va statistika vazirligi, Kommunal xizmat koʻrsatish vazirligi bilan birgalikda korxonalar va tashkilotlarning ulushli mablagʻlarini, shuningdek, budjetdan mablagʻ bilan taʼminlash markazlashtirilgan manbalarini jalb etish asosida Karmana tumanini Navoiy shahrining markaziy qismi bilan bogʻlovchi trolleybus yoʻlining birinchi navbati qurilishini 2000-yilda tugallashni taʼminlasin; — Navoiy viloyati hokimligi, “Oʻzavtoyoʻl” Davlat konserni bilan birgalikda Karmana tumanining magistral yoʻllarini qayta taʼmirlash va shahar ichidagi yoʻllarini kengaytirish tadbirlarini bir oy muddatda ishlab chiqsin va tasdiqlasin; — Navoiy viloyati hokimligi, Oʻzbekiston Respublikasi Madaniyat ishlari vazirligi bilan birgalikda homiylar va budjet mablagʻlarini jalb etgan holda Mirsaid Bahrom maqbarasi, Hazrat Qosim Shayx maqbarasi majmui, Shayx Xoʻja Husrav maqbarasi, Mirza-chorbogʻ yodgorliklarini qayta taʼmirlash dasturini ikki oy muddatda ishlab chiqsin va tasdiqlasin. 6. Oʻzbekiston Respublikasi Vazirlar Mahkamasi bir hafta muddatda ushbu Farmon yuzasidan qaror qabul qilsin. 7. Ushbu Farmonning bajarilishini nazorat qilish Oʻzbekiston Respublikasi Bosh vaziri Oʻ. Sultonov zimmasiga yuklatilsin.
VAZIRLAR MAHKAMASINING “AHOLI BILAN PUL HISOB-KITOBLARINI AMALGA OShIRIShDA NAZORAT-KASSA MAShINALARINI MAJBURIY QOʻLLASh TARTIBI TOʻGʻRISIDA” 1994 YIL 26 DEKABRDAGI 621-SON QARORIGA OʻZGARTIRISh VA QOʻShIMChALAR KIRITISh HAQIDA
(resolution, 2011-11-17)

Aholi bilan pul hisob-kitoblarini amalga oshirishni tartibga solish va nazorat qilishni kuchaytirish maqsadida Vazirlar Mahkamasi qaror qiladi: 1. Vazirlar Mahkamasining “Aholi bilan pul hisob-kitoblarini amalga oshirishda nazorat-kassa mashinalarini majburiy qoʻllash tartibi toʻgʻrisida” 1994-yil 26-dekabrdagi 621-son qarorining 8-bandi quyidagi mazmundagi xat boshilar bilan toʻldirilsin: Buzuq nazorat-kassa mashinasi tuzatishda boʻlgan davrda savdo-sotiq faoliyatini turgʻun savdo shoxobchalari orqali amalga oshiruvchi yuridik va jismoniy shaxslar savdo-sotiqda va xizmatlar koʻrsatishda aholi bilan pul hisob-kitoblarini Oʻzbekiston Respublikasi Moliya vazirligi tomonidan tasdiqlangan shakllar boʻyicha qatʼiy hisobot beriluvchi hujjat hisoblanuvchi kvitansiyalar yozish, talonlar, chiptalar yoki ularga tenglashtirilgan boshqa cheklar berish yoʻli bilan amalga oshirishga majburdirlar”. 2. Nazorat-kassa mashinalarini joriy etish boʻyicha davlat idoralararo komissiyasi tarkibi ilovaga* muvofiq tasdiqlansin. 3. Oʻzbekiston Respublikasi Vazirlar Mahkamasining 1994-yil 26-dekabrdagi 621-son qaroriga 1-ilova oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Bosh vazir oʻrinbosari M.Z. Usmonov zimmasiga yuklansin.
1999-2000-YILLARDA IRRIGATSIYA-MELIORATSIYA IShLARINI AMALGA OShIRISh TOʻGʻRISIDA
(resolution, 2021-02-22)

Sugʻoriladigan yerlarda dehqonchilikni davlat tomonidan qoʻllab-quvvatlash chora-tadbirlarini izchil amalga oshirish va Oʻzbekiston Respublikasi Prezidentining “1998—2000-yillardagi davrda qishloq xoʻjaligidagi iqtisodiy islohotlarni chuqurlashtirish dasturi toʻgʻrisida” 1998-yil 18-martdagi Farmonini bajarish maqsadida Vazirlar Mahkamasi qaror qiladi: 1. Oʻzbekiston Respublikasi Makroiqtisodiyot va statistika vazirligi, Qishloq va suv xoʻjaligi vazirligi, Moliya vazirligi, Qoraqalpogʻiston Respublikasi Vazirlar Kengashi va viloyatlar hokimliklarining 1999-2000-yillarda 1 — 4-ilovalarga* muvofiq hajmlarda irrigatsiya-melioratsiya ishlarini amalga oshirish toʻgʻrisidagi taklifi qabul qilinsin. Oʻzbekiston Respublikasi Qishloq va suv xoʻjaligi vazirligi, “Oʻzsuvqurilish” davlat konserni, Qoraqalpogʻiston Respublikasi Vazirlar Kengashi va viloyatlar hokimliklari 1 — 4-ilovalarga muvofiq yangi sugʻoriladigan yerlarni foydalanishga topshirish va irrigatsiya-melioratsiya ishlarini amalga oshirish boʻyicha belgilangan topshiriqlarning qatʼiy bajarilishini taʼminlasinlar. Maʼlumot uchun qabul qilinsinki, Vazirlar Mahkamasining “1999-yil uchun Oʻzbekiston Respublikasining investitsiya dasturi toʻgʻrisida” 1999-yil 13-yanvardagi 16-son qaroriga muvofiq irrigatsiya-melioratsiya ishlarini amalga oshirish uchun 10,06 mlrd soʻm kapital mablagʻlar ajratish nazarda tutilgan. Belgilansinki, yangi sugʻoriladigan yerlarni foydalanishga topshirish faqat mavjud yoki suv xoʻjaligi tadbirlari natijasida boʻshab qolgan suv resurslari doirasida amalga oshiriladi. 2. Oʻzbekiston Respublikasi Makroiqtisodiyot va statistika vazirligi va Moliya vazirligi har yili investitsiya dasturlarini shakllantirishda Oʻzbekiston Respublikasi Qishloq va suv xoʻjaligi vazirligiga, Qoraqalpogʻiston Respublikasi Vazirlar Kengashiga quvvatlar va obyektlarni ishga tushirish boʻyicha mazkur qaror bilan belgilangan topshiriqlarning bajarilishi uchun mablagʻlar ajratishni nazarda tutsinlar. 3.Oʻzbekiston Respublikasi Qishloq va suv xoʻjaligi vazirligi: ikki yil davomida har xil ekinlarni tomchi va yomgʻir usulida sugʻorish texnologiyalarini eksperimental sinovdan oʻtkazsin, respublika sharoitlarida ularni qoʻllashning maqsadga muvofiqligining texnik-iqtisodiy asoslarini tayyorlasin va ularning natijalari yuzasidan Vazirlar Mahkamasiga takliflar kiritsin; Makroiqtisodiyot va statistika vazirligi hamda Moliya vazirligi bilan birgalikda 1999-yil ikkinchi choragida Xoʻjaliklararo sugʻorish va kollektor-drenaj tarmoqlarini tuzatish va rekonstruksiya qilish ishlarini amalga oshirish tartibi va ularni mablagʻ bilan taʼminlash manbalari toʻgʻrisida Nizom ishlab chiqsin va Vazirlar Mahkamasiga tasdiqlash uchun kiritsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.M.Olimjonov zimmasiga yuklansin.
“V.P. CHKALOV NOMIDAGI TOSHKENT AVIATSIYA ISHLAB CHIQARISH BIRLASHMASI” DAVLAT-AKSIYADORLIK JAMIYATINING USTAV SARMOYASINI AKTIVLARNING BOZOR QIYMATI BILAN MUVOFIQLASHTIRISH VA AKSIYALARI PAKETLARINI TARKIBIY JIHATDAN OʻZGARTIRISH TOʻGʻRISIDA
(resolution, 2021-02-22)

Oʻzbekiston Respublikasi Vazirlar Mahkamasining “Davlat mulkini xususiylashtirishda xorijiy sarmoyalarni jalb qilishni ragʻbatlantirish chora-tadbirlari toʻgʻrisida” 1998-yil 18-noyabrdagi 477-son qarorini bajarish hamda “V.P. Chkalov nomidagi Toshkent aviatsiya ishlab chiqarish birlashmasi” davlat-aksiyadorlik jamiyati ustav sarmoyasini aktivlarning bozor qiymati bilan muvofiqlashtirish, jamiyatning aksiyadorlik sarmoyasini tarkibiy jihatdan oʻzgartirish maqsadida Vazirlar Mahkamasi qaror qiladi: 1. Oʻzbekiston Respublikasi Davlat mulki qoʻmitasining va “V.P. Chkalov nomidagi aviatsiya ishlab chiqarish birlashmasi” DAJ boshqa aksiyadorlarining jamiyat ustav sarmoyasini aksiyalarning nominal qiymatini oshirish yoʻli bilan 21005,6 mln soʻmgacha (qayta baholash sanasida 246,4 mln AQSh dollariga teng) koʻpaytirish hamda shu munosabat bilan aksiyalar paketlarini quyidagicha ulushlarda qayta taqsimlash toʻgʻrisidagi taklifiga rozilik berilsin: 2. “V.P. Chkalov nomidagi Toshkent aviatsiya ishlab chiqarish birlashmasi” DAJ ustav sarmoyasi 1996-yilda jamiyatga davlat tomonidan budjet hisobidan berilgan aylanma mablagʻlar hamda asosiy vositalar qiymatini toʻliq baholab chiqish hisobiga koʻpaytirilganligi maʼlumot uchun qabul qilinsin. 4. Quyidagilar oʻz kuchini yoʻqotgan deb hisoblansin: Vazirlar Mahkamasining 1996-yil 18-apreldagi 156-son qarorining 2-bandi; Vazirlar Mahkamasining “V.P. Chkalov nomidagi Toshkent aviatsiya ishlab chiqarish birlashmasi masalalari” toʻgʻrisida 1993-yil 25-maydagi 250-son qarori; Vazirlar Mahkamasining “V.P. Chkalov nomidagi Toshkent aviatsiya ishlab chiqarish birlashmasining Ustavini tasdiqlash toʻgʻrisida” 1993-yil 31-avgustdagi 442-son qarori; Vazirlar Mahkamasining “V.P. Chkalov nomidagi Toshkent aviatsiya ishlab chiqarish birlashmasi faoliyatini barqarorlashtirish chora-tadbirlari toʻgʻrisida” 1996-yil 7-martdagi 85-son qarori. 5. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
QURILISh MATERIALLARI SANOATI KORXONALARINI DAVLAT TOMONIDAN QOʻLLAB-QUVVATLASh YuZASIDAN QOʻShIMChA ChORA-TADBIRLAR TOʻGʻRISIDA
(resolution, 2021-02-22)

“Oʻzqurilishmateriallari” aksiyadorlik kompaniyasi korxonalarining texnologiya asbob-uskunalarini zamonaviylashtirish va xalqaro standartlarga javob beruvchi zamonaviy qurilish materiallari ishlab chiqarishni tashkil etishni jadallashtirish maqsadida Vazirlar Mahkamasi qaror qiladi: 1. “Oʻzqurilishmateriallari” aksiyadorlik kompaniyasi va Oʻzbekiston Respublikasi Davlat mulki qoʻmitasining erkin bozorda (shu jumladan xorijiy investorlarga) sotish uchun moʻljallangan: “ToshQMK” aksiyadorlik jamiyatining 37005 ta yoki aksiyadorlik jamiyati ustav fondining 35,7 foizi miqdoridagi aksiyalari paketlarini Toshkent shahar hokimligi investitsiyalar bosh boshqarmasiga; “Ohangaron plastmassa qurilish materiallari” aksiyadorlik jamiyatining 25776 ta yoki ustav fondining 36,1 foizi miqdoridagi aksiyalar paketlarini “Oʻzuyjoyjamgʻarmabank”ka sotish hamda mablagʻlarni ishlab chiqarishni renovatsiyalash va yangilashga, shuningdek xorijiy kreditlarni qaytarishga yoʻnaltirish haqidagi taklifi qabul qilinsin. 2. Belgilansinki, Oʻzbekiston Respublikasi Vazirlar Mahkamasining 1998-yil 18-noyabrdagi 477-son qaroriga 2-ilovaga kiritilgan quyidagi korxonalarning chiqarilayotgan aksiyalarini sotishdan tushgan tushum toʻliq hajmda: “Kvars” aksiyadorlik jamiyatiga — arxitektura-qurilish oynasi ishlab chiqarish boʻyicha yangi obyektni ishga tushirish uchun olingan davlat va tijorat kreditlarini qisman qaytarishga; “Kulol” aksiyadorlik jamiyatiga — texnologiya asbob-uskunalarini yangilash va zamonaviylashtirish hamda zamonaviy santexnika buyumlari ishlab chiqarishni oʻzlashtirish uchun; “Santexquyma” aksiyadorlik jamiyatiga — kreditor qarzlarni qaytarish va import xomashyo xarid qilish uchun toʻliq hajmda beriladi. 4. Oʻzbekiston Respublikasi Vazirlar Mahkamasining “Davlat mulkini xususiylashtirishda xorijiy sarmoyalarni jalb qilishni ragʻbatlantirish chora-tadbirlari toʻgʻrisida” 1998-yil 18-noyabrdagi 477-son qaroriga 2-ilovadagi 120-“Ohangaron plastmassa qurilish materiallari” AJ va 124 - “ToshQMK” AJ tartib raqamlari oʻz kuchini yoʻqotgan deb hisoblansin. 5. Emitentlarga yoʻnaltirilgan mablagʻlar maqsadli foydalanilishi hamda asbob-uskunalar, butlovchi buyumlar va materiallar sotib olishga tuziladigan kontraktlarning asoslanganligi uchun javobgarlik “Oʻzqurilishmateriallari” aksiyadorlik kompaniyasi rahbarlari zimmasiga yuklanadi. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari A.N. Isayev va V.A. Chjen zimmasiga yuklansin.
1999-yilgi pilla hosili uchun pilla tayyorlovchilar bilan oʻzaro hisob-kitoblarni oʻz vaqtida oʻtkazishga doir qoʻshimcha chora-tadbirlar toʻgʻrisida
(resolution, 2007-01-04)

1999-yilgi pilla hosilini etishtirishda pilla tayyorlovchilar bilan oʻzaro hisob-kitoblarni oʻz vaqtida oʻtkazish, ipak mahsulotini respublikadan tashqariga chiqarishni tartibga solish maqsadida va Oʻzbekiston Respublikasi Prezidentining “Respublikada ipakchilik sohasini boshqarish tizimini takomillashtirish toʻgʻrisida” 1998-yil 30-martdagi PF-1982-son Farmoni bilan belgilangan asosiy vazifalarga muvofiq Vazirlar Mahkamasi qaror qiladi: 1. “Oʻzbek ipagi” uyushmasi Oʻzbekiston Respublikasi Tashqi iqtisodiy aloqalar vazirligi, Davlat bojxona qoʻmitasi hamda Qishloq va suv xoʻjaligi vazirligi bilan birgalikda ipak mahsulotini respublikadan tashqariga chiqarish yuzasidan xulosalarni koʻrib chiqish va berish tartibini oʻn kun muddatda ishlab chiqsin va tasdiqlasin. 2. Pilla tayyorlash korxonalarida uzoq vaqt saqlash natijasida pillaning yaroqsizlanishini bartaraf etish va uning qoldiqlari ortiqcha toʻplanib qolishiga yoʻl qoʻymaslik uchun, istisno tartibida, “Oʻzbek ipagi” uyushmasi korxonalarining joriy yilda tovar-xomashyo birjasi orqali 1600 tonna quruq pillani legitim soʻmlarga, 300 tonna shoyi ipakni fyuchers asosida hamda 800 tonna presslangan pillani sotishiga ruxsat etilsin. “Oʻzbek ipagi” uyushmasi koʻrsatib oʻtilgan mahsulotlarni sotishni: 1999-yilgi mahsulot eksport qilish prognozi va valyuta tushumining bir qismini Oʻzbekiston Respublikasi Vazirlar Mahkamasining tegishli qarorida nazarda tutilgan hajmlarda majburiy sotish boʻyicha topshiriqlarning bajarilishi taʼminlangan hamda ipak mahsulotini qayta ishlash va ishlab chiqarish korxonalari xomashyo bilan toʻliq taʼminlangan taqdirda; ularning ishlab chiqarish samaradorligini taʼminlaydigan narxlar boʻyicha amalga oshirsin va tushgan mablagʻlarni birinchi navbatda pilla etishtiruvchi xoʻjaliklar bilan oʻzaro hisob-kitoblarga yoʻnaltirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari M. Z. Usmonov zimmasiga yuklansin.
“OʻMT-RADIO” QOʻSHMA KORXONASINI TASHKIL ETISH TOʻGʻRISIDA
(resolution, 1999-05-12)

Respublikada radiokommunikatsiyalarning zamonaviy vositalari ishlab chiqarishini tashkil etish maqsadida Vazirlar Mahkamasi qaror qiladi: 1. “Oʻzeltexsanoat” uyushmasi va “Oniks” aksiyadorlik jamiyatining Motorola Inc. kompaniyasi vakili boʻlgan Telekom Telekomunikasyon A.S. firmasi bilan birgalikda ustav jamgʻarmasidagi ulushlar taqsimlanadigan, masʼuliyati cheklangan jamiyat shaklida radiokommunikatsiyalar vositalari ishlab chiqarish boʻyicha “Oʻzbekiston-Motorola-Telekom-Radio” (“OʻMT-Radio”) qoʻshma korxonasi tashkil etish toʻgʻrisidagi 1-ilovaga muvofiq va mahsulotlar ishlab chiqarish koʻrsatkichlari toʻgʻrisidagi 2-ilovaga* muvofiq taklifiga rozilik berilsin. 2. Maʼlumot uchun qabul qilinsinki, qoʻshma korxona tomonidan ishlab chiqariladigan mahsulotlarning 50 foizi Oʻzbekiston Respublikasi ehtiyojlarini qondirish uchun va 50 foizi — ishlab chiqarishni oʻzlashtirishning ikkinchi yilidan boshlab xorijga eksport qilish uchun sotiladi. 3. “OʻMT-Radio” qoʻshma korxonasi radiokommunikatsiyalar vositalari ishlab chiqarish uchun zarur boʻlgan asbob-uskunalar, butlovchi buyumlar va materiallarni keltirish boʻyicha bojxona toʻlovlaridan besh yil muddatga ozod qilinsin, bojxona rasmiylashtirishi uchun yigʻimlar bundan mustasno. 4. Oʻzbekiston Respublikasi Makroiqtisodiyot va statistika vazirligi “OʻMT-Radio” qoʻshma korxonasining radiokommunikatsiyalar ishlab chiqarish loyihasini uni barpo etish davrida har yilgi Investitsiya dasturlariga kiritsin. 5. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T.Sultonov zimmasiga yuklansin.
HUKUMATLARARO BITIMNI TASDIQLASH TOʻGʻRISIDA
(resolution, 1999-05-12)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. 1999-yil 20-aprelda Toshkent shahrida imzolangan Oʻzbekiston Respublikasi Hukumati bilan Chexiya Respublikasi Hukumati oʻrtasida yoʻlovchilar va yuklarni avtomobil transportida xalqaro tashishlar toʻgʻrisidagi Bitim tasdiqlansin. 2. Bosh vazir oʻrinbosari A.A. Axmetov, tashqi ishlar vaziri A.X. Kamilov Oʻzbekiston Respublikasining mazkur Bitimda nazarda tutilgan majburiyatlarining oʻz vaqtida bajarilishi ustidan nazoratni taʼminlasin.